ಅಪ್ಪಿತಪ್ಪಿಯೂ ದೇಹದ ಈ ಅಂಗಗಳನ್ನು ಬರಿಗೈಯಲ್ಲಿ ಮುಟ್ಟಬೇಡಿ

ಸಾಕಷ್ಟು ಜನರು ಸುಮ್ಮನೆ ಕುಳಿತಿದ್ದಾಗ ಬರಿಗೈಯಲ್ಲಿ ತನ್ನ ಕಣ್ಣು, ಕಿವಿ, ಮೂಗನ್ನು ಟಚ್ ಮಾಡುತ್ತಾ ಅಥವಾ ಆ ಅಂಗಗಳನ್ನು ಬರಿಗೈಯಲ್ಲಿ ಉಜ್ಜುವ ಅಭ್ಯಾಸ ಇರುತ್ತದೆ. ಆದರೆ ಬರಿಗೈಯಲ್ಲಿ ಈ ದೇಹದ ಅಂಗಗಳನ್ನು ಮುಟ್ಟಿದರೆ ನಿಮ್ಮ ಆರೋಗ್ಯಕ್ಕೆ ಹಾನಿಕರ. ಅಲ್ಲದೇ ಇನ್ಫೇಕ್ಷನ್ ಆಗುವ ಸಾಧ್ಯತೆಯೂ ಇರುತ್ತದೆ.

1. ಕಣ್ಣು: ತುಂಬಾ ಜನರಿಗೆ ಸುಮ್ಮನೆ ಕುಳಿತಿದ್ದಾಗ ತಮ್ಮ ಕಣ್ಣನ್ನು ಉಜ್ಜಿಕೊಳ್ಳುವ ಅಭ್ಯಾಸವಿರುತ್ತದೆ. ಕಣ್ಣು ಮೃದುವಾದ ಅಂಗವಾಗಿದ್ದು, ಅದು ತುಂಬಾ ಬೇಗ ಇನ್ಫೆಕ್ಷನ್ ಆಗುತ್ತದೆ. ಕಣ್ಣು ಉಜ್ಜುವ ಸಮಯ ನಮ್ಮ ಕೈ ಹಾಗೂ ಉಗುರುನಲ್ಲಿರುವ ಕಿಟಾಣುಗಳು ಸುಲಭವಾಗಿ ಕಣ್ಣಿನೊಳಗೆ ಪ್ರವೇಶಿಸುತ್ತದೆ. ಹಾಗಾಗಿ ಸುಮ್ಮನೆ ಕಣ್ಣು ಉಜ್ಜಿಕೊಳ್ಳಬೇಡಿ.

2. ತುರಿಕೆ: ಬ್ಯಾಕ್ಟೀರಿಯಾ ಹೆಚ್ಚಾಗಿ ಇರುವುದರಿಂದ ತುರಿಕೆ ಆಗುತ್ತದೆ. ಇದು ದೇಹದ ಬೇರೆ ಅಂಗಗಳ ಮೇಲೂ ಇನ್ಫೆಕ್ಷನ್ ಆಗುವ ಸಾಧ್ಯತೆ ಇದೆ. ತುರಿಕೆಯನ್ನು ಮುಟ್ಟಿದರೆ ಅದು ಬೇರೆ ರೋಗಗಳಿಗೂ ಆಹ್ವಾನ ನೀಡುತ್ತದೆ.

3. ಮೂಗು: ಸಾಕಷ್ಟು ಮಂದಿ ಮೂಗನ್ನು ತಮ್ಮ ಕೈಯಲ್ಲಿ ಕ್ಲೀನ್ ಮಾಡಿಕೊಳ್ಳುತ್ತಾರೆ. ಆದರೆ ಅವರು ಮೂಗು ಕ್ಲೀನ್ ಮಾಡುವುದರ ಬದಲು ಮೂಗನ್ನು ಗಲೀಜು ಮಾಡುತ್ತಿದ್ದಾರೆ ಎಂಬುದು ಅವರಿಗೆ ತಿಳಿದಿರುವುದಿಲ್ಲ. ಮೂಗನ್ನು ಬೆರಳಿನಿಂದ ಕ್ಲೀನ್ ಮಾಡುವ ಸಮಯದಲ್ಲಿ ನಿಮ್ಮ ಕೈಯಲ್ಲಿ ಇರುವ ಕಿಟಾನು ಮೂಗಿನೊಳಗೆ ಪ್ರವೇಶಿಸುತ್ತದೆ. ಈ ರೀತಿ ಮಾಡುವುದರಿಂದ ನೇಜಲ್ ಇನ್ಫೆಕ್ಷನ್ ಹಾಗೂ ಫಂಗಲ್ ಇನ್ಫೆಕ್ಷನ್ ಆಗುತ್ತದೆ. ನೀವು ನಿಮ್ಮ ಮೂಗನ್ನು ಕ್ಲೀನ್ ಮಾಡಬೇಕೆಂದರೆ ಸ್ಯಾನಿಟೈಸ್ ಟಿಶ್ಯೂ ಉಪಯೋಗಿಸಿ.

4. ಬಾಯಿ: ಸಾಕಷ್ಟು ಜನರಿಗೆ ಉಗುರು ಕಚ್ಚುವ ಅಭ್ಯಾಸವಿರುತ್ತದೆ. ಇನ್ನೂ ಕೆಲವರು ಬಾಯಿಗೆ ಕೈ ಹಾಕುತ್ತಿರುತ್ತಾರೆ. ಕೈ ಕ್ಲೀನ್ ಆಗಿದೆ ಎಂದು ತುಂಬಾ ಜನ ಬಾಯಿಗೆ ಕೈ ಹಾಕುತ್ತಾರೆ. ಆದರೆ ಅವರ ಕೈಯ ಚರ್ಮದಲ್ಲಿ ಬ್ಯಾಕ್ಟೀರಿಯಾ ಅಡಗಿರುತ್ತದೆ. ಅದು ನೇರವಾಗಿ ನಿಮ್ಮ ಬಾಯಿಗೆ ಹೋಗುತ್ತದೆ.

ಒಟ್ಟಿನಲ್ಲಿ ಈ ಮೇಲೆ ತಿಳಿಸಿದಂತಹ ದೇಹದ ಅಂಗಗಳನ್ನು ಅಪ್ಪಿತಪ್ಪಿಯೂ ಬರಿಗೈಯಲ್ಲಿ ಮುಟ್ಟಬೇಡಿ. ಇದರಿಂದ ನಿಮ್ಮ ಆರೋಗ್ಯಕ್ಕೆ ಅಪಾಯವಾಗಬಹುದು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv
ಪಬ್ಲಿಕ್ ಟಿವಿ ಆಪ್ ಡೌನ್ ಲೋಡ್ ಮಾಡಿ: play.google.com/publictv
ಯೂ ಟ್ಯೂಬ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಸಬ್ ಸ್ಕ್ರೈಬ್ ಮಾಡಿ: youtube.com/publictvnewskannada
ಫೇಸ್‍ಬುಕ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಲೈಕ್ ಮಾಡಿ: facebook.com/publictv
ಟ್ವಿಟ್ಟರ್‌ನಲ್ಲಿ ಪಬ್ಲಿಕ್ ಟಿವಿಯನ್ನು ಫಾಲೋ ಮಾಡಿ: twitter.com/publictvnews